**Likumprojekts**

### Grozījumi Notariāta likumā

Izdarīt Notariāta likumā (Latvijas Republikas Augstākās Padomes un Valdības Ziņotājs, 1993, 26./27.nr.; Latvijas Republikas Saeimas un Ministru Kabineta Ziņotājs, 1996, 15.nr.; 2002, 23.nr.; 2003, 14.nr.; 2004, 23.nr.; 2008, 3.nr.; 2009, 3.nr.; Latvijas Vēstnesis, 2010, 183.nr.; 2013, 21., 112.nr.; 2014, 98., 228.nr.; 2015, 245.nr.; 2017, 231.nr.) šādus grozījumus:

1. Izteikt 107.1 panta pirmās daļas 2. punktu šādā redakcijā:

"2) terminēti nomas, īres vai patapinājuma līgumi, kas paredz nomnieka, īrnieka vai patapinājuma ņēmēja pienākumu termiņa notecējuma vai nomas vai īres maksas nesamaksas dēļ atstāt vai nodot nomāto, īrēto vai patapināto īpašumu;".

2. Izteikt 107.3 panta 3. punkta pirmo teikumu šādā redakcijā:

"parādnieks aktā tieši un nepārprotami piekritis saistības piespiedu izpildei, tajā skaitā, parādnieka un viņa mantu izlikšanai no nomātā, īrētā vai patapinātā īpašuma, ja terminētajā nomas, īres vai patapinājuma līgumā paredzēts nomnieka, īrnieka vai patapinājuma ņēmēja pienākums termiņa notecējuma vai nomas vai īres maksas nesamaksas dēļ atstāt vai nodot nomāto, īrēto vai patapināto īpašumu.".

Likums stājas spēkā 2019.gada 1.janvārī.

Iesniedzējs:

Ministru prezidenta biedrs,

### ekonomikas ministrs A. Ašeradens

Vīza: Valsts sekretārs J. Stinka

Vītola, 67013041

Dace.Vitola@em.gov.lv